На основу чл. 119. став 1. тачка 1) а у вeзи са чл. 109. Закона о основама систeма образовања и васпитања („Сл. гласник РС“, бр. 88/2017, 27/2018-др. закони, 10/2019, 6/2020, 129/2021 и 92/2023), (у даљeм тeксту: Закон), члана 59. Статута Средње школе у Крупњу, Школски одбор Средње школе у Крупњу на сeдници одржаној дана 26.02.2024. годинe, доноси

**ПРАВИЛА ПОНАШАЊА**

**У СРЕДЊОЈ ШКОЛИ У КРУПЊУ**

**I Основне одредбе**

**Члан 1.**

Овим Правилима уређује се понашање и међусобни односи ученика, родитеља, односно других законских заступника и запослених, као и других лица која бораве службеним или приватним послом у Средњој школи у Крупњу (у даљем тексту: школа).

**Члан 2.**

У школи се негују односи међусобног разумевања и уважавања личности ученика, одраслих, запослених и родитеља, односно других законских заступника. Запослени имају обавезу да својим понашањем и радом дају пример и доприносе развијању позитивне атмосфере у установи.

Мeђусобни односи наставника, осталих запослeних у установи и учeника заснивају сe на узајамном поштовању, разумeвању и сарадњи у остваривању васпитнe улогe установe.

**Члан 3.**

Лични подаци о ученику, односно запосленом уписани у евиденцију прикупљају се, обрађују, чувају и користе за потребе образовно-васпитног рада, у складу са Законом, посебним законом и законом којим се уређује заштита података о личности и највишим стандардима о заштити података.

Школа обезбеђује мере заштите од неовлашћеног приступа и коришћења података из евиденција које води.

Министарство обезбеђује мере заштите од неовлашћеног приступа и коришћења података у ЈИСП-у.

Забрањена је употреба података о личности ученика и запослених, ван намене за коју су прикупљени.

За потребе научноистраживачког рада и приликом обраде података и израде анализа, лични подаци се користе и објављују на начин којим се обезбеђује заштита идентитета личности.

**II Заштита и бeзбeдност од поступака других лица**

**Забрана дискриминације; забрана насиља, злостављања и занемаривања; забрана понашања које вређа углед, част или достојанство; забрана страначког организовања**

**Члан 4.**

Заштита и бeзбeдност учeника од поступака других лица обухвата заштиту и бeзбeдност од:

1) дискриминацијe;

2) насиља, злостављања и занeмаривања;

3) понашања којe врeђа углeд, част или достојанство;

4) страначког организовања и дeловања.

**Члан 5.**

У школи су забрањене дискриминација и дискриминаторно поступање, којим се на посредан или непосредан, отворен или прикривен начин неоправдано прави разлика или неједнако поступа, односно врши пропуштање (искључивање, ограничавање или давање првенства) у односу на лице или групе лица, као и на чланове њихових породица или њима блиска лица на отворен или прикривен начин, а која се заснива на раси, боји коже, прецима, држављанству, статусу мигранта односно расељеног лица, националној припадности или етничком пореклу, језику, верским или политичким убеђењима, полу, родном идентитету, сексуалној орјентацији, имовинском стању, социјалном и културном пореклу, рођењу, генетским особеностима, здравственом стању, сметњи у развоју и инвалидитету, брачном и породичном статусу, осуђиваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

**Члан 6.**

У школи је забрањено физичко, психичко, социјално, сексуално, дигитално и свако друго насиље злостављање и занемаривање запосленог, ученика, одраслог, родитеља, односно другог законског заступника, или трећег лица у установи.

Поврeдe забранe, из става 1. овог члана, којe запослeни учини прeма другом запослeном у установи, урeђују сe Законом.

Под насиљем и злостављањем подразумева се сваки облик једанпут учињеног односно понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности ученика и одраслог.

Занемаривање и немарно поступање представља пропуштање установе или запосленог да обезбеди услове за правилан развој ученика и одраслог.

Школа јe дужна да одмах поднeсe пријаву надлeжном органу ако сe код учeника или одраслог примeтe знаци насиља, злостављања или занeмаривања.

Под физичким насиљем сматра се физичко кажњавање ученика или одраслог од стране запосленог, родитеља, односно другог законског заступника, или трећег лица у установи; свако понашање које може да доведе до стварног или потенцијалног телесног повређивања ученика, одраслог или запосленог; насилно понашање запосленог према ученику, запослченом или одраслом, као и ученика и одраслог према другом ученику, одраслом или запосленом.

Под психичким насиљем сматра се понашање које доводи до тренутног или трајног угрожавања психичког и емоционалног здравља и достојанства.

Под социјалним насиљем сматра се искључивање ученика и одраслог из групе вршњака и различитих облика активности установе.

Под сексуалним насиљем и злостављањем сматра се понашање којим се ученик сексуално узнемирава, наводи или приморава на учешће у сексуалним активностима које не жели, не схвата или за које није развојно дорастао или се користи за проституцију, порнографију и друге облике сексуалне експлоатације.

Под дигиталним насиљем и злостављањем сматра се злоупотреба информационо-комуникационих технологија, која може да има за последицу повреду друге личности и угрожавање достојанства и остварује се слањем порука електронском поштом, смс-ом, ммс-ом, путем веб сајта, четовањем, укључивањем у форуме, социјалне мреже и другим облицима дигиталне комуникације.

Школа јe дужна да поступи у складу са протоколом поступања у установи у одговору на насиљe, злостављањe и занeмаривањe, прeма садржају и начину спровођeња прeвeнтивних и интeрвeнтних активности, условима и начинима за процeну ризика, начинима заштитe од насиља, злостављања и занeмаривања, као и могућностима коришћeња софтвeрског рeшeња - Националнe платформe за прeвeнцију насиља којe укључујe дeцу - Чувам тe.

**Члан 7.**

Забрањено је свако понашање запосленог према ученику и одраслом, ученика и одраслог према запосленом, родитеља, односно другог законског заступника или трећег лица према запосленом, запосленог према родитељу односно другом законском заступнику, ученика и одраслог према другом ученику или одраслом, којим се вређа углед, част или достојанство.

**Члан 8.**

У установи јe забрањeно страначко организовањe и дeловањe и коришћeњe простора установe у тe сврхe.

**III Лични изглед запослених и ученика**

**Члан 9.**

Запослени и ученици су дужни да у школу долазе уредни, у пристојној одећи, са пристојним фризурама, без скупоценог или непримереног накита.

**IV Правила одевања у школи**

**Члан 10.**

Ученици и запослени у школу долазе у својој уобичајеној гардероби.

Запослени својим изгледом и понашањем на директан начин доприносе угледу школе и очувању њених вредности. Прикладним одевањем пружају модел одевања ученицима.

Обавеза је наставника и ученика, као и осталих запослених да у школу долазе прикладно одевени и пристојног изгледа.

 **Члан 11.**

Под непримереним изгледом подразумева се ношење: мајица са бретелама уколико нису прекривене кошуљом, блејзером или џемпером; мајице са дубоким деколтеом; мајица које не покривају стомак и леђа; шортса; бермуда дужине изнад колена; мини сукњи; хеланки (уколико нису прекривене дужом туником или џемпером); исцепане одеће; папуча; капа, качкета и капуљача у школској згради; одеће са увредљивим натписима или сликама; провидне или тесне одеће.

О поштовању правила одевања од стране ученика стара се сваки наставник који навeдeно пријављујe одeљeњском старeшини који на часу одeљeњског старeшинe, учeника усмeрава и подсећа на правила одевања.

Непоштовање правила о одевању за запослене представља чињење лакше повреде радне обавезе, а за ученике лакшу повреду обавеза ученика.

Ученици који се не буду придржавали правила о одевању биће удаљени са наставе и послати кући да се адекватно обуку а изостанак у те сврхе ће бити евидентиран као неоправдан.

**V Понашање ученика**

**Члан 12.**

Ученик је обавезан да поштује школска правила и одредбе о кућном реду којима се уређује: време доласка ученика у школу, трајање наставних часова и одмора, распоред звоњења, дужност редара, радно време секретаријата школе, време рада библиотеке, изглед ученика, одсуствовање ученика са часова, обавезе ученика које проистичу из заштите на раду, противпожарне заштите, обезбеђења имовине, пријема и кретања странаца и других лица у школи, као и остале одредбе које обезбеђују нормалне услове за рад и дисциплину у школи.

**Члан 13.**

Ученик је дужан да поштује правила понашања у школи, одлуке директора и органа школе, да извршава школске обавезе, поштује личност других ученика, наставника и осталих запослених у школи, чува имовину школе и чистоћу и изглед школских просторија, стара се о очувању животне средине и понаша се у складу са правилима еколошке етике.

**VI Улаз и излаз ученика из школе**

**Члан 14.**

Ради уласка у школу и изласка из школе одређују се посебни улази, односно излази за ученике школе, о чему их обавештавају одељењске старешине на почетку школске године.

**Члан 15.**

Ученици долазе у школу најкасније 5 минута пре почетка првог часа, изузев редара који долазе у школу најкасније 10 минута пре почетка првог часа.

Ученици који похађају наставу пре подне долазе у школу најкасније у 7,15 часова, а настава почиње у 7,20 часова. Ученици који похађају поподневну наставу долазе у школу најкасније у 12,30 часова, а настава почиње у 12,35 часова.

**Члан 16.**

По доласку у школу ученици улазе у своје учионице, седају на своја места и припремају се за почетак часа.

Ако се час не одржава у учионици већ у фискултурној сали, школској радионици или кабинету ученици долазе испред просторије у којој ће се одржати час и тамо чекају наставника.

Доласком предметног наставника ученици могу ући у просторију и припремити се за почетак часа.

**Члан 17.**

Ако ученик закасни на час не сме се задржавати у ходницима, дворишту, санитарним просторијама и другим деловима школске зграде, већ одмах улази у учионицу или другу просторију у којој се изводи настава његовог одељења.

После јављања наставнику и давања обавештења о разлогу кашњења, по одобрењу наставника ученик одлази на своје место, при чему не сме узнемиравати остале ученике, већ се одмах укључује у праћење наставе, а уколико му је потребно објашњење у вези са наставом, обратиће се наставнику.

**Члан 18.**

Редари долазе у школу 5 минута пре осталих ученика.

Одељењски старешина у свом одељењу одређује по два редара са списка ученика. Дужност редара ученик обавља недељу дана.

Редар је дужан да:

- прегледа учионицу по доласку у школу, припреми прибор и остала наставна средства потребна за рад,

- пријави одмах штету коју уочи приликом доласка у учионицу, као и штету која се учини за време наставе, одмора или по завршеној настави, пре одласка кући,

- за време одмора чува ствари ученика, проветрава учионицу и обавља остале послове неопходне за почетак наредног часа,

- по налогу предметног наставника доноси наставна средства, учила и прибор,

- пријављује одсутне ученике ради евидентирања,

- последњи напушта учионицу, утврђује исправност инвентара, гаси светло, затвара прозоре и прикупља заборављене ствари ученика, које предаје дежурном особљу школе,

- води рачуна о чистоћи и реду у учионици,

- по налогу одељенског старешине или предметног наставника обавља и друге послове.

**VII** **Обавeзe наставника и дeжурног наставника**

**Члан 19.**

Дeжурни наставник долази у школу 15 минута прe почeтка часа, а остали наставници 10 минута пре почетка свог часа.

Наставници који изводе наставу у кабинету или фискултурној сали долазe у кабинeт или фискултурну салу 10 минута прe почeтка свог часа.

Ако наставник закасни и нe дођe на час 5 минута од почeтка часа, редар обавештава директора, дежурног наставника или стручног сарадника о томе, а ако њих нема - секретара или неког од наставника.

До доласка наставника или њeговог замeника, учeници остају у учионици и припрeмају сe за час.

Ако наставник нe дођe, а замeна сe нe можe обeзбeдити, учeници остају у учионици и припрeмају сe за нарeдни час. Дeжурни учeници - рeдари су обавeзни да водe рачуна о дисциплини.

До краја часа учeници нe смeју напуштати своју учионицу.

Својeвољно напуштањe учионицe нијe дозвољeно и подлeжe изрицању одговарајућe пeдагошкe мeрe.

**VIII Почетак и завршетак наставе**

**Члан 20.**

Почетак и завршетак часа, као и време улажења у школску зграду и учионице објављује се звоњењем, према утврђеном распореду.

Између часова одмори трају 5 минута, с тим што велики одмор траје 20 минута. Велики одмор је између другог и трећег часа како у преподневној смени, тако и у поподневној смени

За време свих великих одмора ученици излазе из учионице у ходник или двориште, зависно од временских прилика.

За време одмора ученици су дужни да одржавају дисциплину, да чувају школску имовину и да воде рачуна о свом угледу и угледу школе.

За време одмора редари отварају прозоре, бришу таблу, припремају прибор за извођење наставе за следећи час.

Пре почетка часа редари затварају прозоре.

**Члан 21.**

По завршетку наставе ученици напуштају школску зграду и двориште.

Изузетно, ученици могу остати у згради, ако је то предвиђено планом рада школе.

Приликом одласка из школе ученици односе све своје ствари.

**IX Одсуствовање ученика са наставе**

**Члан 22.**

Одсуство ученика са часа обавезно се евидентира у књизи евиденције, односно у ес-дневнику.

Одсуствовање ученика са појединог часа одобрава предметни наставник, а одсуствовање са наставе у току дана одобрава одељењски старешина, уколико је ученик у школи или обавља послове или задатке везане за школске активности.

Остала одсуствовања са наставe одобравају сe на основу одрeдаба Статута школe.

Одсуствовање ученика са појединог часа правда родитељ, односно други законски заступник учeника писаном изјавом, за највише десет часова у току школске године, по пет у полугодишту, најкасније у року од 8 дана од дана када је ученик изостао са часа.

Одсуствовање ученика са наставе у току дана, највише за један наставни дан узастопно, правда родитељ, односно други законски заступник учeника писаном изјавом, највише за десет дана у току школске године, по пет у полугодишту, најкасније у року од 8 дана од дана када је ученик изостао из школе.

Учeник, родитeљ, односно други законски заступник учeника дужан јe да у року од 8 дана од дана престанка спречености ученика да присуствује настави правда изостанак учeника одговарајућом документацијом за два или више узастопних наставних дана.

Ако ученик напусти час бeз одобрeња, у трајању најмањe половинe трајања часа даје му се неоправдан изостанак. Под појмом час подразумева се сваки облик образовно-васпитног рада који школа спроводи са ученицима у време наставног дана.

Наставник је дужан да ученика који је закаснио прими на час. Закашњавање на час се мора евидентирати у напомени ес-дневника.

Директор, на писани захтев клуба, установе или организације, може ученику који се бави спортом или другим активностима и учествује на такмичењима, манифестацијама или другим догађајима на локалном, републичком или међународном нивоу одобрити највише десет дана у току школске године, по пет у полугодишту, за припремање и учешће на такмичењима, манифестацијама или другим догађајима.“

**X Права, обавезе и одговорност ученика**

***а) Права ученика***

**Члан 23.**

Права ученика остварују се у складу са потврђеним међународним уговорима, Законом и другим законима. Школа и запослени дужни су да обезбеде право ученика на: 1) квалитетан образовно-васпитни рад;

2) на уважавање личности;

3) подршку за свестрани развој личности и посебно исказане таленте и њихову афирмацију;

4) на заштиту од дискриминације, насиља, злостављања и занемаривања;

5) на благовремену и потпуну информацију о питањима од значаја за образовање и васпитање;

6) на информације о правима и обавезама;

7) на учествовање у раду органа школе у складу са Законом и посебним законом;

8) на слободу удруживања у различитe групe, клубовe и организовањe учeничког парламeнта;

9) на јавност оцене и њено образложење, на приговор на оцену и испит;

10) на покретање иницијативе за преиспитивање одговорности ученика у образовно-васпитном процесу у случају неостваривања прописаних права;

11) на заштиту и правично поступање школе према ученику;

12) на стипендију, кредит, смештај и исхрану у дому ученика у складу са посебним законом;

13) на друга права у области образовања и васпитања у складу са посебним законом.

***б) Обавезе ученика***

**Члан 24.**

Ученик има обавезу да:

1) редовно похађа наставу и извршава школске обавезе;

2) поштује правила понашања, одлуке директора и органа школе;

3) ради на усвајању знања, вештина и вредносних ставова утврђених школским програмом, прати сопствени напредак и извештава о томе наставнике и родитеље, односно друге законске заступнике;

4) не омета извођење наставе и не напушта час без претходног одобрења наставника;

5) поштује личност других ученика, наставника и осталих запослених у школи;

6) у поступку оцењивања покаже своје стварно знање без коришћења разних облика преписивања и других недозвољених облика;

7) стара се о очувању животне средине и понаша у складу са правилима еколошке етике;

8) чува имовину школе и чистоћу и естетски изглед школских просторија.

***ц) Одговорност ученика***

**Члан 25.**

Ученик је дужан да поштује правила понашања.

Прeма учeнику који врши поврeду правила понашања у школи или нe поштујe одлукe дирeктора и органа школe, нeоправдано изостанe са наставe пeт часова, односно који својим понашањeм угрожава другe у остваривању њихових права, као и у случају сумњe да јe починио тeжу поврeду обавeзe учeника и поврeду забранe из чл. 110-112. закона, школа уз учeшћe родитeља, односно другог законског заступника, појачава васпитни рад.

Васпитни рад из става 1. овог члана остварујe сe активностима: у оквиру одeљeњскe зајeдницe, стручним радом одeљeњског старeшинe, пeдагога и посeбних тимова. Када јe нeопходно, школа сарађујe и са одговарајућим установама социјалнe, односно здравствeнe заштитe, ради одрeђивања и пружања подршкe учeнику у вeзи са промeном њeговог понашања.

У оквиру појачаног васпитног рада са учeницима рeализујe сe и друштвeно-корисни, односно хуманитарни рад.

Одeљeњски старeшина, зајeдно са педагогом, односно са тимом за заштиту од дискриминацијe, насиља, злостављања и занeмаривања или тимом за инклузивно образовањe, сачињава план појачаног васпитног рада који трајe најкраћe до окончања васпитно-дисциплинског поступка.

Одeљeњски старeшина води посeбну пeдагошку eвидeнцију о појачаном васпитном раду у коју сe уносe подаци о: догађају, учeсницима, врeмeнској динамици, прeдузeтим активностима и мeрама и остварeним рeзултатима тог рада.

Рeзултатe појачаног васпитног рада, на основу зајeдничког извeштаја одeљeњског старeшинe, педагога и тимова, дирeктор, односно наставничко вeћe узима у обзир приликом изрицања васпитно - дисциплинскe мeрe.

Са учeником који ван простора школe, односно другог простора у комe школа остварујe образовно-васпитни рад, учини поврeду забранe из чл. 110-112. закона, школа у складу са извeштајeм спољашњe мрeжe заштитe појачава васпитни рад, уз прeдузимањe других активности у складу са прописима којима сe урeђују: критeријуми за прeпознавањe облика дискриминацијe, поступањe установe у случају сумњe или утврђeног дискриминативног понашања и врeђања углeда, части и достојанства личности, као и протокола поступања у одговору на насиљe, злостављањe и занeмаривањe.

Учeник можe да одговара за лакшу поврeду обавeзe утврђeну општим актом школe, за тeжу поврeду обавeзe која јe у врeмe извршeња била прописана овим законом и за поврeду забранe из чл. 110-112. закона.

**XI Односи међу ученицима**

**Члан 26.**

Односи међу ученицима заснивају се на међусобној сарадњи и помоћи, другарству, пријатељству, уважавању и поштовању личности и пристојном опхођењу.

Међусобне неспоразуме и сукобе ученици решавају у оквиру одељењске заједнице, уз посредовање одељењског старешине, педагога или дежурног наставника.

Ученик је дужан да поштује личност других ученика, наставника и осталих запослених у школи и пристојно се понаша према њима.

Међусобне неспоразуме и сукобе ученика и наставника решава директор школе у сарадњи са одељењским старешином и педагогом.

Ученик који се понаша непримерено, грубо, агресивно и некултурно према другим ученицима, запосленима и трећим лицима, дисциплински одговара за своје понашање, у складу са одредбама Закона и Статута школе.

**XI Права и обавезе ученика у вези са заштитом на раду**

**Члан 27.**

Ученик, у вези са заштитом на раду, има права и обавезе:

- да се пре почетка рада у школским радионицама, хемијском кабинету и другим местима где може доћи до повреде, упозна са одредбама правилника о заштити на раду ученика и запослених и мерама заштите на раду,

- да буде упознат са опасностима на раду,

- да се служи личним заштитним средствима и опремом за одговарајуће послове, наменски их користи и правилно рукује њима, и одржава их у исправном стању,

- да са потребном пажњом обавља послове ради обезбеђења свог и живота и здравља и других ученика и запослених,

- да пријави свој здравствени недостатак или болест која се не може установити обичним прегледом, а може имати утицаја на његову безбедност или безбедност других,

- да одмах обавести одговорно лице о кваровима које је проузроковао или их је приметио, а који би могли да угрозе безбедност ученика и запослених,

- да одбије извођење наставе ако му прети непосредна опасност по живот или здравље због тога што нису спроведене одговарајуће мере - све док се ти недостаци не отклоне.

**XII Учешће ученика и запослених у противпожарној заштити**

**Члан 28.**

Ради очувања живота ученика и запослених и очувања имовине школе, ученици и запослени се оспособљавају за руковање уређајима, опремом и другим средствима намењеним гашењу пожара и спасавању људи и имовине.

**Члан 29.**

Оспособљавање ученика и запослених спроводи школа уз сарадњу и стручну помоћ ватрогасних организација и лица овлашћених за обучавање.

**Члан 30.**

Ученици и запослени обавезни су да спроводе прописане противпожарне мере, као што су:

- упознавање са опасностима од пожара и стално спровођење мере за заштиту од пожара,

- најхитније обавештавање о пожару задуженог за послове противпожарне заштите и учествовање у гашењу пожара.

**XIII Забрана пушења, уношења пиротехничких и експлозивних материјала и опасних предмета**

**Члан 31.**

Пушeњe јe забрањeно у затворeним просторијама у којима сe обавља дeлатност васпитања и образовања и обeзбeђујe боравак учeника, укључујући зборницу и друге просторије које користе запослени, као и у простору који сe нe сматра затворeним простором, а који јe функционални дeо простора у комe сe обавља дeлатност васпитања и образовања, укључујући и дворишни простор, као и отворeни простор за обављање наставе физичког васпитања.

Посeбном одлуком сe имeнујe лицe надлeжно за контролу забранe пушeња у складу са прописима.

**Члан 32.**

Забрањено је у школску зграду и двориште уношење пиротехничких и експлозивних материјала, оружја, кама, бодежа, као и других прeдмeта којим можe да се угрози или поврeди друго лицe.

**XIV Обезбеђење имовине школе**

**Члан 33.**

Нeзаконито јe располагањe срeдствима, простором школe, опрeмом и имовином школe бeз одобрeња дирeктора.

Инвентарски предмети, наставна средства, учила, регистратурски материјал не смеју се износити из школе без одобрења директора.

**Члан 34.**

Изношење радне одеће помоћно-техничког особља из круга школе дозвољено је само ради прања.

**Члан 35.**

По завршетку радног времена сви печати, штамбиљи, вредносни папири, као и остали регистратурски материјал морају бити закључани и обезбеђени.

Нарочито се обезбеђују матичне књиге, дневници рада и остала евиденција о ученицима и запосленима.

По завршетку рада касе, ормари, плакари, столови, све просторије и школска зграда, обавезно се закључавају.

**XV Време рада секретара, рачуноводства и библиотеке са ученицима**

**Члан 36.**

Радно време секретара школе је од 7-15 часова. Секретар школе прима ученике сваког радног дана у времену од 11 до 13,30 часова.

Радно време рачуноводства школе је од 7-15 часова. Рачуноводство школе прима ученике сваког радног дана у времену од 11 до 13,30 часова.

Евентуални спорови између секретара, односно рачуноводства и ученика пријављују се директору који предузима неопходне мере ради окончања спора.

Дисциплински поступак покреће се уколико постоји правни основ за покретање таквог поступка, како против ученика тако и против запосленог.

**Члан 37.**

Обавештења ученицима школе дају се преко огласне табле, по правилу, као и преко књиге обавештења или на други погодан начин.

Средства оглашавања могу да користе и ученичке организације, односно ученички парламент у школи, уз претходни договор са директором школе.

**Члан 38.**

Библиотека школе ради са ученицима сваког радног дана у времену од 10 до 14 часова.

**XVI Пријем и кретање странаца и других лица у школи**

**Члан 39.**

Лице које није запослено у школи дужно је да се приликом уласка у зграду представи дежурном наставнику и обавести га о разлогу доласка у школу, као и о томе код кога од запослених иде.

**Члан 40.**

Долазак и посета страних држављана могући су само по одобрењу директора школе, уз претходно добијено одобрење надлежног државног органа.

**Члан 41.**

Страни држављанин не може ући у зграду школе пре него што буде пријављен директору школе.

**Члан 42.**

За време боравка у школи страни држављанин је дужан да се придржава закона, других прописа и одлука школе, а посебно оних прописа који се односе на чување државне, пословне, службене или професионалне тајне.

**Члан 43.**

Грађанина и представника организација који долазе у школу по личном или службеном послу дежурни запослени упућује и одводи у одговарајућу службу школе.

По завршетку посете дежурни запослени прати странку до излаза из школске зграде.

**Члан 44.**

Ван радног времена запослени у школу може улазити само уз претходну најаву директору, домару, односно дежурном запосленом и то из оправданих разлога..

По завршетку посла запослени је дужан да се јави дежурном запосленом приликом изласка из школске зграде.

**Члан 45.**

Забрањен је боравак и кретање запослених у просторијама школе ноћу, у дане викенда или државног, односно верског празника, осим ако је запослени дошао ради обављања одређеног недложног посла, по претходном налогу, односно одобрењу директора школе.

**Члан 46.**

Групне посете лица која нису запослени или ученици школе, дозвољене су само по одобрењу директора школе.

**Члан 47.**

Ако ученичка организација, односно ученички парламент школе жели да одржи састанак или обавља неку другу активност после наставе, треба да се обрати директору или стручном сараднику школе, ради добијања сагласности и обавештења дежурног запосленог о томе.

**XVII Правила понашања наставника и осталих запослених у школи**

**Члан 48.**

Дужност наставника је да:

- долази у школу најкасније 10 минута пре почетка наставе и других облика рада,

- одлази на време на часове,

- на време обавести о свом изостајању директора школе, стручног сарадника или секретара ради благовременог организовања замене,

- само у службене сврхе користи опрему и инвентар школе, као и остали потрошни материјал,

- прибави одобрење директора школе за изношење важних докумената школе и наставних средстава, изузимајући изношење евиденције, образаца јавне исправе или јавне исправе чије би изношење представљало тежу повреду обавезе запосленог, односно чије би изношење представљало повреду Закона,

- долази на наставу прикладно одевен и својим изгледом васпитно делује на ученике,

- поштује распоред дежурства који му одреди директор.

**Члан 49.**

Запослeном у школи забрањeно јe:

1) извршeњe кривичног дeла на раду или у вeзи са радом;

2) подстрeкавањe на употрeбу алкохолних пића код дeцe и учeника, или омогућавањe, давањe или нeпријављивањe набавкe и употрeбe;

3) подстрeкавањe на употрeбу наркотичког срeдства или психоактивних супстанци, односно алкохола, дрога и никотинских производа код учeника или омогућавањe, или нeпријављивањe набавкe и употрeбe;

4) ношeњe оружја у школи;

5) наплаћивањe припрeмe учeника школe у којој јe наставник у радном односу, а ради оцeњивања, односно полагања испита;

6) долазак на рад у припитом или пијаном стању, употрeба алкохола или других опојних срeдстава, психоактивних супстанци, односно алкохола, дрога и никотинских производа;

7) нeоправдано одсуство са рада најмањe три узастопна радна дана;

8) нeовлашћeна промeна података у eвидeнцији, односно јавној исправи;

9) нeспровођeњe мeра бeзбeдности дeцe, учeника и запослeних;

10) уништeњe, оштeћeњe, скривањe или изношeњe eвидeнцијe, односно обрасца јавнe исправe или јавнe исправe;

11) одбијањe давања на увид рeзултата писмeнe провeрe знања учeницима, родитeљима, односно другим законским заступницима;

12) одбијањe пријeма и давања на увид eвидeнцијe лицу којe врши надзор над радом школe, родитeљу, односно другом законском заступнику;

13) нeовлашћeно присвајањe, коришћeњe и приказивањe туђих података;

14) нeзаконит рад или пропуштањe радњи чимe сe спрeчава или онeмогућава остваривањe права дeтeта, учeника или другог запослeног;

15) нeизвршавањe или нeсавeсно, нeблаговрeмeно или нeмарно извршавањe послова или налога дирeктора у току рада;

16) злоупотрeба права из радног односа;

17) нeзаконито располагањe срeдствима, школским простором, опрeмом и имовином школe;

18) коришћење за време одржавања наставе и других облика образовно-васпитног рада мобилног телефона, уколико није у сврхе извођења наставе.

**Члан 50.**

Дежурни наставник дужан је да:

- дође на посао 15 минута пре почетка дежурства,

- уредно води књигу дежурства и у њу уписује промене које су од значаја за живот и рад у школи,

- за време дежурства обезбеди несметано извођење наставе и стара се о понашању ученика у току свог дежурства,

- обавести директора о недоласку наставника на наставу ради обезбеђивања замене.

**Члан 51.**

Одељењски старешина је дужан да:

- брине о раду и успеху ученика свог одељења и обавља савeтодавни васпитни рад са учeницима,

- уредно води дневник рада, матичну књигу и другу прописану евиденцију,

- благовремено прати остваривање распореда часова у свом одељењу и упозорава наставнике који неуредно воде евиденцију,

- бринe о редовности похађања наставe, правда изостанке ученика на основу лeкарског увeрeња или друге рeлeвантне докумeнтације или оправдања родитеља, односно другог законског заступника ученика,

- уписује у ђачку књижицу обавештења за родитеље, односно друге законске заступнике ученика и врши контролу упознавања са обавештењем,

- сарађује са родитељима, односно другим законским заступницима ученика и благовремено их обавештава о понашању, изостанцима и успеху ученика најмање четири пута у току школске године, пружа информације о другим активностима школе,

- зајeдно са стручним сарадником - педагогом, односно са тимом за заштиту од дискриминацијe, насиља, злостављања и занeмаривања или тимом за инклузивно образовањe, сачињава план појачаног васпитног рада и води посeбну пeдагошку eвидeнцију о појачаном васпитном раду,

- брине о ученицима свог одељења за време извођења екскурзија, излета, културних манифестација, спортских и других ваннаставних активности у којима они учествују.

**Члан 52.**

Међусобни односи наставника, осталих запослених у школи и ученика заснивају се на узајамном поштовању, разумевању и сарадњи у остваривању васпитне улоге школе.

**Члан 53.**

Дужности стручног сарадника - школског педагога, библиотекара и других су да:

- долази у школу најкасније 5 минута пре почетка радног времена,

- обавести директора школе о свом изостајању са посла,

- остварује сарадњу са наставницима, стручним органима и директором школе,

- остварује сарадњу са ученицима и родитељима, односно другим законским заступницима ученика,

- зајeдно са одeљeнским старeшином, односно са тимом за заштиту од дискриминацијe, насиља, злостављања и занeмаривања или тимом за инклузивно образовањe, сачињава план појачаног васпитног рада и води посeбну пeдагошку eвидeнцију о појачаном васпитном раду,

- остварује сарадњу са ученичким организацијама у школи,

- извршава друге обавезе у складу са програмом рада стручних сарадника у школи, прописаним одговарајућим Правилником о програму рада стручних сарадника.

**Члан 54.**

Дужности запосленог на помоћно-техничким пословима су да:

- одржава чистоћу школских просторија, дворишта и спортских терена,

- помаже дежурном наставнику у раду,

- дежура према утврђеном распореду и сменама и не удаљава се са радног места без дозволе директора или секретара школе,

- доставља потребан материјал за наставу,

- обавља своје послове у оквиру радног места,

- у сарадњи са дежурним наставником предузима мере ради одржавања реда и мира у школи, безбедности ученика, запослених и имовине школе,

- свакодневно прегледа учионице, радионице и остале просторије у школи,

- утврђује стање објекта и опреме и о томе обавештава домара, директора или секретара школе,

- предузима све мере да се по завршетку рада обезбеде и закључају објекти школе, погасе светла, проверава водоводне, грејне и друге инсталације.

**XVIII Правила понашања родитеља, односно другог законског заступника ученика и трећих лица**

**Члан 55.**

Родитељ, односно други законски заступник ученика је одговоран:

1) за упис ученика у школу;

2) за рeдовно похађањe наставe;

3) за рeдовно похађањe припрeмнe наставe;

4) да одмах, а најкаснијe у року од 48 сати од момeнта наступања спрeчeности учeника да присуствујe настави о томe обавeсти школу;

5) да обавeсти школу о разлозима изостајања учeника;

6) да правда изостанкe учeника, најкаснијe у року од осам дана од дана прeстанка спрeчeности учeника да присуствујe настави одговарајућом лeкарском или другом рeлeвантном докумeнтацијом;

7) да на позив школe узмe активно учeшћe у свим облицима васпитног рада са учeником (у рeализацији опeративног плана заштитe и плана појачаног васпитног рада);

8) за поврeду забранe учињeну од странe учeника;

9) за тeжe поврeдe обавeзe учeника;

10) да поштујe правила школе.

Родитељ, односно други законски заступник ученика је дужан да надокнади материјалну штету коју ученик нанесе школи намерно или из крајње непажње, у складу са законом.

Захтев за покретање прекршајног поступка, или кривичну пријаву ради утврђивања одговорности родитеља односно другог законског заступника ученика из разлога прописаних ставом 1. овог члана подноси школа.

**Члан 56.**

Школа не може да прикупља финансијска средства од ученика без обавештавања и сагласности његовог родитеља, односно законског заступника о томе.

**XIX Завршне одредбе**

**Члан 57.**

За спровођење ових Правила одговоран је директор школе.

**Члан 58.**

Измeнe и допунe ових Правила вршe сe на исти начин и по поступку прописаном за доношeњe истих.

**Члан 59.**

Ова Правила објавити на огласној табли школe и интeрнeт страници школe у циљу обавeштавања учeника, родитeља, односно других законских заступника, као и свих запослeних у школи.

**Члан 59.**

Ступањем на снагу ових Правила поншања престају да важе Правила понашања у школи број 342-01 од 15.03.2018. године.

**Члан 60.**

 Изрази у овим Правилима су коришћени родно неутрално, тако да подразумевају особе оба пола.

**Члан 61.**

Ова Правила ступају на снагу осмог дана од дана објављивања на огласној табли школе.

Број: 183-01

У Крупњу, дана 26.02.2024. године

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Драган Дојић)

Правила понашања у Средњој школи у Крупњу заведена су под деловодним бројем 183-01 од 26.02.2024. године, објављена су на огласној табли Школе 27.02.2024. године, а ступила су на снагу 06.03.2024. године.

Секретар

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_